section_heading: Životopis
paragraph_text: Antun Nikolić Tuca je hrvatski skladatelj, aranžer, glazbeni producent, glazbeni urednik, etnograf, tamburaški virtuoz i multiinstrumentalist. Uz Paju Kolarića, Franju Kuhača, Miju Majera, Julija Njikoša i Branka Mihaljevića, živuća legenda tamburaške i rock glazbe. Rođen je u Županji 10. lipnja 1943. Već kao šestogodišnjak na jednoj školskoj priredbi, s tamburicom u ruci, ostvaruje svoj prvi scenski nastup. Godine 1956. s obitelji seli u Osijek. Po dolasku u Osijek, pored redovnog školovanja, pohađa i uglednu osječku glazbenu školu Franje kuhača. S nepunih 15 godina – 1958. godine – postao je član Tamburaškog orkestra Radio Osijeka kojeg do 1964. godine vodi velikan tamburaške glazbe – Julije Njikoš. U ovom orkestru Nikolić svira tamburaške instrumente. Tu je počelo njegovo uspješno glazbeno djelovanje koje ima ne samo folklornu, nego i sociološku i kulturološku dimenziju.Biografija: Antun Nikolić Tuca, pristupljeno 5. listopada 2015.Glas Slavonije: "Moj nadimak nije glagol, nego imenica", pristupljeno 5. listopada 2015.